open-index/open-wikipedia-markdown huggingface dataset:
Orlaidis

**Orlaidis** () – įrenginys, skirtas orui įleisti / išleisti į / iš vamzdynų.

## Aprašymas
Visuose hermetiškuose vamzdynuose neišvengiamai kaupiasi oras. Aukščiausiuose vamzdyno taškuose besikaupiantis oro kiekis gali sumažinti vamzdyno pralaidumą, kuris pasireiškia hidrauliniais nuostoliais ir padidėjusiomis energijos sąnaudomis. Taip pat dėl besikaupiančio oro gali užsikimšti vamzdynai, atsirasti armatūros pažeidimų.

Efektyviausiai oras iš vamzdynų yra pašalinamas orlaidžių pagalba. Orlaidžiai gali būti mažaangiai, su viena kamera, skirta tik išsiskiriančiam iš vandens orui išleisti ir tokiam pat oro kiekiui įleisti. Didžiaangis orlaidis yra su dviem kamerom, kurių vienos anga maža (apie 2 mm), skirta išsiskiriančiam orui iš vandens išleisti, o antros kameros anga didelė, skirta vamzdyno apsaugai nuo vakuumo, kai vamzdynas tuštinamas ar jame įvyksta hidraulinis smūgis.

## Paskirtis
* Vamzdyno remonto metu įleisti orą, kad išbėgtų vanduo.
* Vamzdyno pildymo metu pašalinti orą ir pripildyti vandeniu.
* Darbo metu susikaupusiam orui iš vamzdyno išleisti.

## Veikimo principas
Oras į vamzdyną įleidžiamas ir išleidžiamas judant vožtuvui įrenginio viduje. Vamzdyno tuštinimo metu, vožtuvas leidžiasi žemyn, atidarydamas oro įleidimo / išleidimo angą (oras įleidžiamas). Vamzdyno pildymo metu, kylant vandens lygiui, vožtuvas kyla į viršų, uždarydamas oro išleidimo/įleidimo angą (oras pašalinamas). Darbo metu orlaidis pašalina susikaupusį orą per mažą oro išleidimo angą.

## Rekomenduojamos įrengimo vietos
* Statomi aukščiausiose vandentakių, magistralių ir skirstomųjų linijų vietose.
* Ilgose ilgai kylančiose ar besileidžiančiose linijose (apie 800 m).
* Po siurblių.
* Prieš debito reguliavimo įrenginius.
Orlaidžiai montuojami šuliniuose ar šachtose. Šulinius reikia įrengti taip, kad į juos nepatektų vanduo ir jie būtų sausi.

## Literatūra
* STR 2.07.01:2003 *„Vandentiekis ir nuotekų šalintuvas. Pastato inžinerinės sistemos. Lauko inžineriniai tinklai“.* Vilnius, 2003
* Eccua [interaktyvus]. [žiūrėta 2017 m. gegužės 15 d.]. Prieiga per internetą: www.eccua.lt
* Industek [interaktyvus]. [žiūrėta 2017 m. gegužės 15 d.]. Prieiga per internetą: www.industek.lt
* Dezurik [interaktyvus]. [žiūrėta 2017 m. gegužės 19 d.]. Prieiga per internetą: www.dezurik.com
2016 m. Allsvenskan

**[[2016]] m. [[Allsvenskan]]** – 2016 m. Švedijos aukščiausiosios futbolo lygos sezonas. Prasidėjo 2016 m. balandžio 2 d. ir baigėsi 2016 m. lapkričio 6 d. Dalyvavo 16 komandų.

## Turnyrinė lentelė
* Čempionų titulą gynė Noršiopingas, tačiau naujais čempionais tapo Malmės komanda.

## Pereinamosios rungtynės
14 vietą Allsvenskan  užėmusi komanda susitiko su trečią vietą Superettan 2016 m. užėmusia komanda dėl išlikimo elito lygoje. Iš viso dvejos rungtynės sužaistos, namie ir išvykoje.
----

Rungtynių ataskaita     = Report 

----

Rungtynių ataskaita   = Report 

---

**[[Halmstads BK]]** laimėjo 3–2 pagal dvejų rungtynių rezultatą ir iškovojo teisę kitą sezoną dalyvauti Allsvenskan pirmenybėse.
---

## Taip pat skaitykite
* 2016 m. Superettan
* 2016 m. Damallsvenskan

## Išnašos

## Nuorodos
* svenskfotboll.se Oficiali svetainė
* 2016 m. sezonas pagal SOCCERWAY
* RSSSF duomenų bazė (Čempionai ir sezonai);
* Taurės turnyras - RSSSF duomenų bazė
2017 m. Allsvenskan

**[[2017]] m. [[Allsvenskan]]** – 2017 m. Švedijos aukščiausiosios futbolo lygos sezonas. Prasidėjo 2017 m. balandžio 1 d., baigėsi 2017 m. lapkričio 5 d.

## Dalyviai
* Dalyvavo 16 komandų: Buroso „Elfsborg“ - Erebru SK - AFC Eskilstuna - Estešundo FK - Geteborgo „Häcken“ - Geteborgo IFK - Halmstado BK - Stokholmo "Hammarby" - Jonšiopingo "Södra"  - Kalmaro FF - Malmės FF - Noršiopingo IFK - Solnos AIK - Stokholmo „Djurgården“ - Šundsvalio GIF - Upsalos „Sirijus“.

Čempionų titulą gynė Malmės FF komanda. 

Pirmą kartą į lygą pateko Upsalos „Sirijus“, kurie nugalėjo Superettan 2016-ųjų pirmenybėse, o 2017 m. buvo šio klubo debiutas elito lygoje.
Taip pat pirmą kartą pateko ir AFC Eskilstuna, kurie Superettan 2016-ųjų pirmenybėse užėmė antrąją vietą ir 2017 m. debiutavo elito lygoje.
Dar vienas naujokas Halmstado BK išlikimo rungtynėse nugalėjo 14 vietoje likusius Helsingborgs IF. Ir po pertraukos sugrįžo į Allsvenskan.

## Turnyrinė lentelė

## Pereinamosios rungtynės

### Pirmosios rungtynės
----

----

### Atsakomosios rungtynės
----

* Trelleborgs FF nugalėjo varžovus pereinamosiose rungtynėse bendru rezultatu 3-1 ir iškopė į 2018 m. Allsvenskan.
* Jonšiopingo "Södra" iškrito į 2018 m. Superettan.
----

## Taip pat skaitykite
* 2017 m. Superettan
* 2017 m. Damallsvenskan

## Išnašos

## Nuorodos
* Allsvenskan oficiali svetainė (švedų k.)
* 2017 m. sezonas pagal SOCCERWAY
* Švedijos taurės turnyras soccerway svetainėje (anglų k.)
* RSSSF duomenų bazė (Čempionai ir sezonai);
* Taurės varžybos svenskfotboll.se oficialioje svetainėje (švedų k.)
IK Frej

**IK Frej** – Švedijos futbolo klubas iš Stokholmo priemiesčio Tebio.

## Istorija
IK Frej 1968 m. įkūrė Åke Berghagen ir jo draugai. Per tą laiką klubas žaidė žemesniuose divizionuose.

## Sezonai
* šaltiniai: RSSSF duomenų bazė.

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
Ängelholms FF

**Ängelholms FF** – Švedijos futbolo klubas iš Engelholmo.

## Istorija
Dabartinis klubas įkurtas 1976 m. Ilgą laiką žaidė žemesniuose divizionuose. 

2008 m. klubas iškovojo aukščiausią poziciją per visą klubo istoriją, kai Superettan pirmenybėse užėmė 5 vietą. Dalyvavo atkintamosiose varžybose dėl patekimo į elitinę lygą, bet pralaimėjo 3-4 bendru rezultatu.

2016 m. gruodžio 22 d. klubas paskelbė apie bankrotą.

2017 m. sausio 17 d., pranešta, kad klubas išvengs bankroto.

## Sezonai

|}
* šaltiniai: RSSSF duomenų bazė.

## Stadionas

Iki 2013 m. namų rungtynes žaidė Ängelholms IP stadione. Jis talpina 4000 žiūrovų. Ši arena neatitiko keliamų Superettan pirmenybėms reikalavimų, tačiau klubui buvo leista žaisti išimties tvarka. 

2014 m. buvo sugriežtinti reikalavimai Superettan lygos pirmenybėms, todėl klubas savo namų rungtynes buvo priverstas žaisti Olympia stadione, kaimyniniame Helsingborge. 

2014 m. birželio mėn. buvo paskelbta, kad klubas vėl gavo išimtį žaisti namų arenoje.

## Išnašos

## Nuorodos
* Oficiali klubo svetainė
IFK Värnamo

**IFK Värnamo** – Švedijos futbolo klubas iš Vernamu.

## Istorija
Klubas įkurtas 1912 m. Ypatingais laimėjimais negali pasigirti. Eilę metų balansuodavo tarp įvairių lygų. Nuo 2001 m. sezono buvo trečios pakopos pirmenybėse, nuo 2011 m. sezono varžėsi Superettan (II). 2020 m. sezone tapo III pakopos (Pietūs) nugalėtojais ir pateko į Superettan. 2021 m. sezone tapo Superettan (II) nugalėtojais.

Nuo 2022 m.	sezono rungtyniavo Allsvenskan (I). 2025 m. sezone tarp šešiolikos dalyvių liko paskutinėje vietoje ir iškrito į žemesnį divizioną.

## Sezonai
; Pastarųjų metų sezonai

* šaltiniai: RSSSF duomenų bazė.

## Spalvinė gama
Mėlyna ir balta spalvos.

## Apranga
; Sportinės aprangos pokyčiai.
* Namuose žaidžia mėlyna balta apranga. 
* Svetur rungtyniauja raudona apranga.
* Vartininkai įprastai dėvi juodą aprangą.

; Aprangų gamintojai – Puma firma.

## Žaidėjai
Atnaujinta; 2022 m. kovo 8 d.

## Išnašos

## Nuorodos
* Oficiali klubo sveitainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Dalkurd FF

**Burlengės „Dalkurd“ arba Dalkurd FF** – Švedijos futbolo klubas iš Burlengės.

## Istorija
2004 m. klubą įkūrė kurdų kilmės imigrantai iš  Burlengės. Šis socialinis projektas greitai įgavo pagreitį ir iš žemesniųjų divizionų kildavo vis aukštyn, kol pasiekė Superettan (antra pakopa).

2016 m. rungtyniavo Superettan ir iškovojo aukštą 4 vietą. 2017 m. Superettan užėmė antrą vietą ir iškovojo teisę rungtyniauti Allsvenskan.

2018 m. sezone rungtyniavo Allsvenskan (aukščiausioji lyga). Joje įsitvirtinti nepavyko ir po sezono buvo perkelti į žemesnį  divizioną.

## Pasiekimai

## Sezonai

* šaltiniai: RSSSF duomenų bazė.

## Lietuviai
* Sigitas Olberkis, gynėjas, 2022 m.

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Östersunds FK

**Östersunds FF** – Švedijos futbolo klubas iš Estešundo. Žinomas kaip **Östersunds Fotbollsklubb**, supaprastintai **Östersunds FK**, **Östersund** arba **ÖFK**. Kitados rungtyniavo Allsvenskan (I), nuo 2022 m. varžėsi Superettan.

## Istorija
Klubas įkurtas 1996 m., kai susijungė trys miesto klubai ir išsikėlė tikslą siekti kartu kuo aukštesnių vietų. 

Nuo 1997 m. sezono žaidė tuometiniame Division 2 (III). Nuo 2006 m., po lygų restruktūrizacijos, varžėsi Division 1 (III). 2010 m. sezone liko tryliktoje vietoje ir iškrito į žemesnį divizioną.

2011 m. sezoną praleido Division 2 Norrland, tapo nugalėtojais savo grupėje ir pateko į aukštesnį pakopą. 2012 m. sezone tapo Division 1 (III) nugalėtojais Šiaurės grupėje. 

2013 m. sezone debiutavo Superettan (II). 2015 m. sezone iškovojo antrąją vietą Superettan ir iškovojo teisę žaisti aukščiausiame Švedijos futbolo divizione.

Nuo 2016 m. žaidė Allsvenskan (I), aukščiausioje šalies lygoje. Debiutiniame sezone buvo aštunti, 2017 m. – penkti, 2018 m. – šešti, o vėliau tokių aukštumų pasiekti nebepavykdavo. Galiausiai, 2021 m. sezone tarp šešiolikos dalyvių liko paskutinėje vietoje ir iškrito į žemesnį divizioną.

Nuo 2022 m. varžėsi Superettan (II).

## Sezonai
; Pastarųjų metų sezonai.

## Sudėtis
; Pagrindinės komandos futbolininkai
* Atnaujinta: 

## Spalvinė gama

## Apranga
;Sportinės aprangos pokyčiai:
* Namuose komanda žaidžia raudona juoda apranga.
: marškinėliai su vertikaliais strypais, juodi šortai ir juodos kojinės.

; Aprangos gamintojai
*  Adidas (nežinomi metai);

## Išnašos

## Nuorodos
* Oficiali klubo svetainė
* Facebook paskyra
* SOCCERWAY 
* FLASHSCORE
* Transfermarkt 
* Globalsportsarchive
AFC Eskilstuna

**AFC Eskilstuna** – Švedijos futbolo klubas iš Eskilstiunos. Žinomas kaip **Athletic Football Club Eskilstuna**.

## Istorija
Klubo logotipe yra nurodyta 2007 m. data, tačiau priešistorė būtų ilgesnė ir painesnė.

### FC Café Opera
FC Café Opera buvo įkurtas 1991 m. iš Italijos kilusio restorano savininko Alessandro Catenacci, kuris futbolo klubą pavadino kaip ir savo restoraną. 

Savo dalyvavimą pradėjo aštuntojoje regioninėje lygoje ir greitai pakilo į aukštesnius lygmenis.

### [[FC Väsby United]]
Väsby United susiformavo 2005 m., kai susijungė du Stokholmo klubai FC Café Opera United ir Väsby IK FK.

### AFC United
AFC United radosi, kai FC Väsby United pradėjo bendradarbiauti su Athletic FC 2012-ųjų metų pabaigoje.

### AFC Eskilstuna
2016 m. klubo vadovybė nusprendė iš Solno persikelti į Eskiltiūnos miesto, Tunavaleno stadioną. Klubas ruošėsi debiutuoti 2017 m. Allsvenskan, pasikeitė ne tik miestą, bet ir komandos pavadinimą. Debiutas buvo sunkus, per pirmus dvylika turų ši ekipa neiškovojo nei vienos pergalės ir buvo paskutinėje turnyrinės lentelės vietoje.

## Pasiekimai

## Sezonai
* šaltiniai: RSSSF duomenų bazė.
; AFC Eskilstuna nuo 2017 m. sezono

|}

## Spalvinė gama

## Apranga
; Sportinės aprangos pokyčiai.
* Namuose žaidžia balta žalia apranga. 

; Aprangų gamintojai – Puma.

## Lietuviai
* Saulius Širmelis, vyr. treneris, 2019 m.;
* Saulius Čekanavičius, vyr. trenerio asistentas, 2019 m.;

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Varbergs BoIS

**Varbergs BoIS** – Švedijos futbolo klubas iš Varbergo. Kitados rungtyniavo Allsvenskan (I), o šiuo metu (2025 m.) varžosi Superettan.

## Istorija
Klubo įkurtas 1925 m. Kitados rungtyniavo žemesniuose divizionuose. Nuo 2012 m. sezono varžėsi Superettan (II). 2019 m. sezone iškovojo antrąją vietą ir pateko į aukštesnę pakopą.

Nuo 2020 m. rungtyniavo Allsvenskan (I), tačiau ilgam joje įsitvirtinti nepavyko. 2022 m. sezone tarp šešiolikos dalyvių užėmė keturioliktąją vietą ir dėl išlikimo kovojo pereinamosiose rungtynėse. 2023 m. sezone Allsvenskan liko šešioliktoje vietoje (paskutiniai) ir iškrito į žemesnį divizioną.

Nuo 2024 m. žaidė Superettan (II).

## Sezonai
; Pastarųjų metų sezonai.

## Sudėtis
; Pagrindinės komandos sudėtis
* Atnaunjinta: 

## Spalvinė gama
* Tradicinės klubo spalvos – žalia ir juoda.

## Apranga
;Sportinės aprangos pokyčiai:
* Namuose žaidžia juoda žalia apranga.
* Marškinėliai tamsiai žali su juodomis vertikaliomis juostomis; šortai juodai, kojinės juodos. 

* Atsarginė apranga gali būti balta su juodais žymenimis.
* Ankstesniais metais būta oranžinės su juodais žymenimis.

## Stadionas
Påskbergsvallen, dėl rėmimo suračių dar žinoma *Varberg Energi Arena* pavadinimu yra Varberge, Švedijoje. 

Joje namų rungtynes žaidžia  Varbergs BoIS. Påskbergsvallen talpina 4 500 Žiūrovų.

Vaizdas:Varberg Energi Arena läktare.jpg|alt=Läktare framifrån samt del av fotbollsplanen på Varberg Energi Arena|Varberg Energi Arena
Vaizdas:Varberg Energi Arena kortsida söder.jpg|alt=Stor banderoll med Varberg Energi Arena logotype uppsatt på högt staket|Varberg Energi Arena
Vaizdas:Varberg Energi Arena översikt.jpg|alt=Panoramabild över Varberg Energi Arena |Varberg Energi Arena


## Išnašos

## Nuorodos
* Oficiali klubo svetainė
* Facebook paskyra
* SOCCERWAY 
* FLASHSCORE
* Transfermarkt 
* Globalsportsarchive
* allsvenskan.se (Klubo profilis)
Adomas Malachovskis

**Adamas Leonas Albinas Kazimieras Malachovskis** (1706 m. − 1767 m. sausio 6 d., Varšuva) − ATR valstybinis veikėjas, Karūnos didysis raikytojas (nuo 1755 m. gegužės 27 d.), daugkartinis seimų maršalka (1758, 1760, 1761 ir 1762), Osvencimo (nuo 1727) ir Vonvolnicko (nuo 1738), Karačkovs (nuo 1756), Pšedubsko seniūnas (nuo 1758), Uciskuvo vaitas nuo 1722 metų.

## Biografija
Lenkijos bajorų Malachovskių giminės atstovas, herbo „Nalench“ savininkas. Inovludzo kašteliono Juzefo Malachovskio (apie 1673−1717) ir Marianos Zlotnickos (m. 1745) sūnus.

Gimė Seradzo žemėje, būdamas vienuolikos metų tapo našlaitis. Lenkijos karalius Augustas Stiprusis nepilnamečiui Adomui Malachovskiui davė valdyti Uciskuvą, Vislicos paviete. Čia jis pravedė pirmas jaunystės dienas. 1720/1721 metais jis mokėsi Krokuvos akademijoje. 1732 metų rugpjūtį 20-metis Adamas Malachovskis buvo išrinktas seimuko maršalka Šadeke. Nuo 1727 metų jis užėmė Osvencimo seniūno pareigas. 1733 metais Adomas Malachovskis pasirašė Stanislovo Leščinskio elekciją. 1734 metais jis buvo delegatu nuo Osvencimo ir Zatoro kunigaikštysčių į Dzikovo konfederaciją. 1736 metais − pacifikacinio seimo deputatas nuo Osfencimo ir Zatoro kunigaikštysčių. Būdamas Lenkijos karaliaus Augusto III šalininku jis gavo valdyti karaliaus dvaro žemes: Lenkus, Petrkuvo paviete ir Vonvolnicko seniūniją, Liublino paviete, kurią pakeitė į Liubovnią Seradzo vaivadijoje, priklausiusią kunigaikščiui Augustui Aleksandrui Čartoriskiui.

* 1733 − elekcinio seimo deputatas nuo Osvencimo ir Zatoro kunigaikštysčių
* 1735 − deputatas nuo Krokuvos vaivadijos į pacifikacinį seimą
* 1738 − komisaras nuo Lenčicos Karūnos Iždo Tribunole, deputatas nuo Osfencimo į Varšuvos seimą
* 1740 − deputatas nuo Sandomiro seime
* 1743, rugsėjis − komisaras nuo Osvencimo į Karūnos Iždo Tribunolą
* 1744, rugpjūtis − seimo deputatas nuo Osvencimo, Mozyriaus seniūnas
* 1746 − eilinį kartą posėdžiavo Karūnos Iždo Tribunole Radome, karališkos husarų vėliavos pulkininkas, kartu su savo sūnumi, Vavolnicko seniūnu Stanislovu, buvo vėl išrinktas deputatu į seimą
* 1748 − komisaras nuo Veliuno į Karūnos tribunolą Radome, Karūnos tribunolo maršalka
* 1749 − penktą kartą buvo išrinktas Radomo tribunolo komisaru
* 1750 − seimo deputatas nuo Osvencimo
* 1751−1752 − Karūnos Iždo tribunolo maršalka Petrkuve
* 1754 − seimo deputatas nuo Seradzo vaivadijos
* 1756−1757 metai − Karūnos tribunolo maršalka
* 1766 − Čaplico seimo deputatas nuo Krokuvos vaivadijos

Keturis kartus užėmė seimo maršalkos pareigas:
* 1758 m. spalio 2−11 d.
* 1760 m. spalio 6−13 d.
* 1761 m. balandžio 27−gegužės 2 d.
* 1762 m. spalio 4−7 d.

## Šeima
1727 m. jis vedė Aną Teofilę Rosnovską, nuo santuokos su kuria turėjo du sūnus:
* **Stanislavas Malachovskis** (1727−1784), Vonvolnicko seniūnas
* **[[Petras Malachovskis]]** (1730−1799), paskutinis Krokuvos vaivada.

Jo anūkas, Vonvolnicko ir Kračkovsko seniūnas Juzefas Malachovskis (1752−1795), Stanislavo sūnus, buvo Ketverių metų seimo deputatas.

## Nuorodos

## Išnašos

|-
Gurnija

**Gurnija** () – minojinis miestas su aikščių kompleksais Kretos saloje, priklausančioje Graikijai. Būdingos siauros pakopomis kylančios gatvės ir maži namai, išsidėstę labai panašiai kaip ir šiuolaikiniai Kretos kaimai. Gurnija yra Lasičio nome.

## Istorija
Šis miestas buvo atkastas 1901−1904 m. amerikiečių archeologės Harjetos Boid Houz (*Harriet Boyd Hawes*), ir yra geriausiai išlikęs Mino civilizacijos miestas. Tai viena seniausių Kretos gyvenviečių, joje gyventa jau 3000 m. pr. m. e., tačiau likę pastatai priklauso vėlyvesniam, Antrajam rūmų laikmečiui. Gurniją, kaip ir kitus minojinius miestus, apie 1450 m. pr. m. e. sunaikino žemės drebėjimas ir gaisras.
Eskifjorduras

**Eskifjorduras** () – miestas rytų Islandijoje, Austurlande. Priklauso Fjardabigdo savivaldybei. Eskifjordure yra jūrų muziejus, keli viešbučiai, prebybos centras, jūrų uostas. Pagrindinė pramonės šaka – žuvies pramonė.

## Istorija
Miesto teisės suteiktos 1974 m. Prekyba vietovėje vyko nuo XVIII a. antros pusės.


Eskifjörður3.jpg|Uostas
Eskifjörður. (4558909414).jpg


## Šaltiniai
Beslėgė vandens talpykla

**Beslėgė vandens talpykla** – vandens talpykla, skirta vandens atsargoms laikyti bei pirmojo ir antrojo kėlimo siurblinių veikimui reguliuoti (jie įrengiami ties žemės paviršiumi ir, saugant vandenį nuo užšalimo, užberiami žemėmis, todėl dar vadinami požeminiais rezervuarais). Dažnai beslėgiuose rezervuaruose laikomos ir priešgaisrinės vandens atsargos bei vandens atsargos savoms vandentiekio reikmėms (filtravimo užpildams plauti). Rezervuaruose numatomi kontroliniai matavimo prietaisai (rodmenims perduoti į dispečerinę), bei priemonės vandens ėminiams paimti. Kad geriamasis vanduo neužsistovėtų rezervuaruose, neprarastų kokybės, turi būti užtikrinta, kad visas vandens tūris rezervuare pasikeistų ne ilgiau kaip per 48 valandas.

## Parametrai
Vandens rezervuarai būna stačiakampiai ir apvalūs. Didesni kaip 600 m3 rezervuarai yra apvalios ir stačiakampės formos. Apvalios formos monolitiniai gelžbetoniniai rezervuarai būna iki 2000 m3 talpos. Stačiakampių rezervuarų talpa siekia iki 20 000 m3. Vandens gylis rezervuare buna 3 – 6 metrai, plotis 3 – 12 metrų.

## Literatūra
* Sakalauskas. A, Diliūnas. J, Jankauskas. J, Kisieli. V. 2016. Vandentieka. Vadovėlis. Vilnius, Technika: 911 p.
* Sakalauskas. A, Šulga. V, Jankauskas J. 2008.Vandentieka. Vandens ruošimas. Mokomoji knyga. Vilnius, Technika: 578 p.
* STR 2.02.04:2004 „VANDENS ĖMIMAS, VANDENRUOŠA. PAGRINDINĖS NUOSTATOS“
Vogaras

**Vogaras** () – miestas pietvakarių Islandijoje, Sudurnese, apie 30 km nuo Reikjaviko.

## Šaltiniai
Petras Malachovskis

**Petras Malachovskis** (1730 m. − 1799 m. gruodžio 3 d.) − ATR valstybinis veikėjas, Krokuvos vaivada (1782−1795 m.), Voinicos kaštelionas (nuo 1780 m.), Karūnos Tribunolo maršalka (1778), Osvencimo ir Pržedboro seniūnas.

## Biografija
Lenkijos bajorų Malachovskių giminės atstovas, herbo „Nałęcz“ savininkas. Karūnos didžiojo raikytojo Adomo Malachovskio (1706−1767) ir Anos Teofilės Rosnovskos (m. 1755/1756) jaunesnysis sūnus. Vyresnysis brolis − Vavolnicko seniūnas Stanislovas (1727−1784).

Nuo 1741 m. broliai Stanislovas ir Petras Malachovskiai mokėsi Krokuvos akademijoje. 1749 metais tėvas išsiuntė Petrą į Kadetų mokyklą  Liunevilyje (Lotaringija). 1756 metais Petras Malachovskis grįžo į tėvynę ir kaip karaliaus generolas-adjutantas pradėjo politinę veiklą.

1758 m. Petras Malachovskis buvo išrinktas pasiuntiniu į seimą nuo Osvencimo ir Zatoro kunigaikštysčių. 1764 metais jis buvo išrinktas deputatu (pasiuntiniu) nuo Osvencimo ir Zatoro kunigaikštysčių į Repnino seimą. 1767 metais jis tapo Radomo konfederacijos maršalka nuo Osvencimo ir Zatoro kunigaikštysčių.

1779 m. jis tapo Krokuvos deputatu Karūnos Tribunole. Ketverių metų seimo (1788−1792) narys.

Švento Stanislovo ordino (1778) ir Baltojo erelio (1780) ordinų kavalierius.

Jam priklausė Čaneco ir Charmenže miesteliai su aplinkiniais kaimais.

## Literatūra
* *Złomska Małgorzata.* Małachowski Piotr h. Nałęcz (ok. 1730−1799) // Polski Słownik Biograficzny. − Wrocław − Warszawa − Kraków − Gdańsk : Zakład Narodowy Imienia Ossolińskich, Wydawnictwo Polskiej Akademii Nauk, 1974. − Tom XIX/3, zeszyt 82. − S. 409−411.
FK Lielupe

**Lielupės FK "Lielupė"** – Latvijos futbolo klubas iš Lielupės, Jūrmalos mikrorajono.

## Istorija

Klubas įkurtas 2012 m. Lielupės mikrorajone, Jūrmalos mieste. Tuo metu žaisdavo 8x8 formato turnyruose.

### 2014
2014 m. vasario 5 d. pirmą kartą žaidė 11x11 formatu. 

Tais metais tapo LFF nariais, bei debiutavo **Vidzemes reģiona 3.Līgas** pirmenybėse. 

O taip pat dalyvavo ir Latvijos futbolo taurės turnyre, susitiko su “Kuldīgas NSS” ir pralaimėjo triuškinančiu rezultatu 0:9.
### 2015
2015 m. debiutavo **Vidzemes reģiona 2.Līgā** pirmenybėse. LFF taurės turnyrą pradėjo nuo 1/64 f., kur šventė pergalę 2:1, prieš Priekuli komandą. O antro etapo varžybose (1/32 f.) patyrė triuškinantį pralaimėjimą 0:7, kai teko pripažinti Pirmos lygos dalyvių Valmieras FK pranašumą.

### 2016
Žaidė Antroje lygoje, kur savo grupėje liko pasktutiniai- septinti. Žaidė papildomas rungtynes su kitos grupės 7 vietą užėmusia komanda ir pralaimėjo. Liko 14 vietoje.
Iškopė Latvijos taurės turnyre iki 1/16 f.

### 2017
Dalyvauja Antros lygos pirmenybėse. 
LFF taurėje kovas pradėjo nuo 1/32 f. ir patyrė triuškinantį pralaimėjimą nuo pirmos lygos dalyvių FK Jēkabpils/JSC 1:8.

## Spalvinė gama

Spalvos - raudona ir juoda. Raudoni marškinėliai, juodi šortai ir raudonos kojinės. Arba juodos aprangos su baltais žymenimis.

## Sezonai

|}
* Šaltiniai: RSSSF duomenų bazė.

## Išnašos

## Nuorodos
* RSSSF (Čempionai ir sezonai)
* RSSSf (Taurių laimėtojai)
* Oficiali klubo svetainė
Papuasinis pingvinas

**Papuasinis pingvinas** (*Pygoscelis papua*) – pingvininių (*Spheniscidae*) šeimos paukštis.

## Paplitimas
Papuasinio pingvino kolonijos paplitusios Antarktidos pusiasalyje, Folklando, Pietų Džordžijos, Pietų Sandvičio, Kergeleno, Herd ir Makdonaldo, Pietų Orknio, Makvorio, Krozė ir Princo Edvardo salose.

## Išvaizda
Šiek tiek smulkesnis už imperatoriškąjį ir karališkąjį pingvinus. Kūnas pailgas ir tvirtas. Yra 51-90 cm aukščio. Patinas sveria 4,9-8,5 kg, patelė – 4,5-8,2 kg. Svoris priklauso nuo metų laiko. Išskirtiniai požymiai – per pakaušį, nuo akies iki akies, besidriekianti balta juosta ir 15 cm ilgio uodegos plunksnos. Veidas, galva ir nugara juodos spalvos, o pilvas baltas. Plunksnos labai smulkios, nelaidžios vandeniui.Snapas ryškiai raudonai oranžinis. Išilgai antsnapio eina juoda juosta, antsnapio galiukas taip pat juodos spalvos. Snapo ryškumas priklauso nuo krilio.Kojos storos, tvirtos. Pėdos nuo šviesiai rožinės iki raudonos spalvos. Kojų pirštai sujungti plaukiojamąja plėve.

## Biologija

Kolonijas sudaro nuo 2 iki 12 000 porų. Įsikuria netoli kranto, todėl perėjimo metu nesugaišta daug laiko maisto paieškai. Pirmenybę teikia aukštesnėms vietoms, apie 115 m virš jūros lygio, nes aukštesnėse vietose greičiau nutirpsta sniegas. 

Geri plaukikai: iriasi sparnais, o uodega ir letenomis vairuoja. Plaukia 35 km/h greičiu. Po vandeniu gali išbūti iki 2 minučių. Dažniausiai paneria 3-20 m, kur yra gausu kriliaus, smulkios žuvies ir kalmarų.
Neišlipdami į krantą, atviroje jūroje, pingvinai išbūna 3-5 mėnesius.

Amžiaus vidurikis 13 metų.

Monogamai lytiškai subręsta 2-4 metų amžiaus. Paukščių tuoktuvės prasideda rugsėjo mėnesį ir tęsiasi iki gruodžio. Lizdą, iš smulkių akmenukų, pagaliukų ir augalų, krauna abu partneriai. Lizdas yra 10-20 cm aukščio ir 45 cm skersmens. Dėtyje du pilkšvai balti kiaušiniai. Peri abu tėvai. Jaunikliai išsirita po 34-37 dienų. Po mėnesio jaunikliai būriuojasi, šildo vieni kitus, kol laukia grįžtančių tėvų su maistu. Apsiplunksnuoja po 3 mėnesių.

Pasaulinės gamtos apsaugos organizacijos duomenimis papuasinio pingvino apsaugos būklė nekelia susirūpinimo.

## Galerija

Gentoo Portrait.jpg|Papuasinio pingvino išskirtinis požymis – besidriekianti per pakaušį balta juosta
Gentoo penguin feet by Bruce McAdam.jpg|Papuasinio pingvino pėdos
Gentoo Penguin chick (4313122386).jpg|Papuasinio pingvino jauniklis
Gentoo penguin (Pygoscelis papua) on nest.jpg | Papuasinio pingvino lizdas 


## Šaltiniai
Urs Widmer

**Ursas Vidmeris** (*Urs Widmer*; 1938 m. gegužės 21 d. – 2014 m. balandžio 2 d.) – šveicarų rašytojas ir vertėjas.

## Karjera
Ursas Vidmeris gimė Bazelyje 1938 m. Monpeljė ir Paryžiaus universitetuose studijavo germanistiką, romanistiką ir istoriją. Baigęs studijas dirbo redaktoriumi leidykloje, vėliau Frankfurte prie Maino. Nuo 1967 m. iki 1984 m. gyveno šiame mieste kurdamas, rašydamas literatūros kritikos straipsnius ir dėstydamas vokiečių literatūrą Frankfurto universitete. 1984 m. grįžo į Šveicariją ir gyveno su šeima Ciuriche.

## Kūryba
Urso Vidmerio kūrybos spektras labai platus. Debiutavęs 1968 m. apsakymu „Alois“, jis parašė daugybę romanų, esė, teatro ir radijo pjesių. Literatūros kritikai vertina jo kūrybos savitumą, pasižymintį nežabotos fantazijos siužeto vingiais, polinkiu į parodiją ir siurrealizmą, tik jam būdingą rašymo stilių ir gyvą vaizdingą kalbą. Labiausiai išgarsėjo pseudoautobiografine trilogija „Motinos mylimasis“ (2000 m.), „Tėvo knyga“ (2004 m.) ir „Nykštuko gyvenimas“ (2006 m.). Urso Vidmerio kūryba įvertinta įvairiais apdovanojimais, prizais ir premijomis.

## Bibliografija
Vertimai į lietuvių kalbą:

* Motinos mylimasis: [romanas] / iš vokiečių kalbos vertė Regina Ivanauskienė. – Vilnius : Vaga, 2004 (Kaunas: Spindulys). – 141, [2] p.
* Tėvo knyga: [romanas] / Urs Widmer; iš vokiečių kalbos vertė Danutė Šaduikienė. – Vilnius : Vaga, 2006. – 161 p.
Infiltracijos šulinys

**Infiltracijos šulinys** – tai statinys, skirtas apvalytoms biologinio valymo įrenginio buitinėms nuotekoms infiltruoti į gruntą. 
Prieš naudojant infiltracijos šulinius, tyrinėjami vietovės gruntai, vyksta projektavimo darbai. Kad vyktų infiltracija, šiems šuliniams reikalingi ypač laidūs vandeniui gruntai – smėlis, priesmėlis, žvyras.

## Montavimas

Šuliniai montuojami, kai gruntinio vandens lygis (GVL) yra bent 1 m žemiau negu infiltracijos šulinio dugnas. Infiltracijos šulinio skersmuo parenkamas tokio dydžio, kad 1 m² plotui tektų atitinkama hidraulinė apkrova, priklausanti nuo grunto. Maksimalios hidraulinės apkrovos priklauso nuo grunto, pavyzdžiui, esant šulinio skersmeniui 1,5 m, šulinio leistinas hidraulinis apkrovimas neturi būti didesnis nei 260 l/parą priesmėlio grunte, o vidutinio smulkumo smėlyje – 570 l/parą.
Infiltracijos šuliniai dažniausiai statomi iš gelžbetoninių perforuotų žiedų, kurių viduje suformuojama įkrova iš atitinkamos frakcijos smėlio, žvyro, skaldos. Įrengus mažesnio diametro šulinius, jų neperforavus ar netinkamai suformavus įkrovą, dėl įkrovos kalmatacijos sutrumpėja įkrovos tarnavimo laikas.

## Literatūra
* Aplinkos apsaugos inžinerija
* Pažangaus ūkininkavimo taisyklės ir patarimai
* Buitinių nuotekų šalinimo sistemos
Sylvia Plath

**Sylvia Plath** (1932 m. spalio 27 d. – 1963 m. vasario 11 d.) – XX a. amerikiečių poetė, novelistė, prozininkė ir esė rašytoja.

## Karjera
Gimė Bostone, Masačusetso valstijoje. Jos tėvai buvo vokiečių kilmės. Savo kūrybą S. Plath pradėjo spausdinti aštuonerių metų. S. Plath buvo vadinama Amerikos literatūros viltimi, nes dar pradinėje mokykloje mergaitė pasižymėjo neeiliniais literatūriniais sugebėjimais, lengvai rašydavo rašinius ir nepriekaištingus atpasakojimus. Kembridžo universitetą ji baigė su pagyrimu. 1950 m. rugpjūtį žurnale „Seventeen“ pasirodė jos pirmoji trumputė istorija „Vasara daugiau neateis“.

Rašytoją jau nuo paauglystės nuolat kankindavo nerviniai priepuoliai. 1953 m. rugpjūčio 24 d. pirmą kartą bandė nusižudyti išgėrusi daug migdomųjų vaistų.

Sylvia Plath visą gyvenimą rašė dienoraštį. Aprašinėdavo juose savo gyvenimą, kupiną kasdieninės energijos, šviesių jausmų, apgalvodavo kiekvieną savo poelgį. Atsiminimų sąsiuviniai sudaro kūrybos pagrindą. Tai intymūs užrašai apie pačią autorę ir jos aplinką.

## Asmeninis gyvenimas
1956 m. ištekėjo už anglų poeto Ted Hughes, susilaukė dviejų vaikų. Juos lydėjo finansinė sėkmė, šeimai nieko netrūko. S. Plath gydėsi psichiatrinėje ligoninėje, dažnai be pagrindo ji užsipuldavo vyrą, kartodavosi pavydo priepuoliai. Sužinojus, jog jos vyras flirtuoja su žvaigžde Alexandra Wevil, ji, būdama vos 30-ies, nusižudė.

## Palikimas
Sylvios Plath kūrybą sudaro eilėraščiai, trumpos istorijos, romanas. Poezija perpinta XVII a. anglų filosofine metafizika, būties baime, erotikos motyvais. Mirtis poetei tampa savęs patikrinimu ir individualumo išraiška.

## Bibliografija

* *The Colossus* (1960)
* *Three Woman* (1962)
* *The Bell Jar* (1963)
* *Ariel* (1966)
* *Crossing the Water* (1971)
* *Winter Trees* (1972)
* *Letters Home* (1975)
* *Johnny Panic and the Bible of Dreams* (1977)
* *Collected Poems* (1981)

;Lietuviškai išversta:
* *Stiklo gaubtas* : romanas / Sylvia Plath; iš anglų kalbos vertė Rasa Akstinienė. – Vilnius : Tyto alba, 2004
* 10 anglakalbių poetų. – [2008]

## Šaltiniai
* *50 savižudžių rašytojų* / sudarė Darius Pocevičius // Šiaurės Atėnai. – ISSN 1392-7760. – 2003, bal. 26, p. 12.,
* *Kaip išmokti gyventi?* : [recenzija] / Jūratė Baranova. – Rec. kn.: Stiklo gaubtas / Sylvia Plath. Vilnius : Tyto alba, 2004 //
* Šiaurės Atėnai.-2004, bal. 10, p. 9.
* *Nūdiena ir praeitis* : knygų lentynoje / Vytautas Bikulčius. – Iliustr. // Šiaulių kraštas. – ISSN 1648-4010. – 2004, kovo 18, p. 6.
* *Dialoguing with the literary tradition: revisionist strategies in Sylvia Plath’s poetry* = Dialogas su literatūros tradicija: reikšmių peržvalga Sylvios Plath poezijoje / Irena Ragaišienė. – Angl. – Santr. liet. – Bibliogr. išnašose // Literatūra. – ISSN 0258-0802. – T. 45(4) (2003), p. 29-41.
Reidarfjorduras

**Reidarfjorduras** () – miestas rytų Islandijoje, Austurlande. Priklauso Fjardabigdo savivaldybei.

Gyvenvietė įsikūrusi to paties pavadinimo fjordo papėdėje. Reidarfjorduras apsuptas kalnų. Didžiausias – 972 m aukščio. Nuo XX a. pr. buvo svarbus žvejybos ir prekybos jūrų uostas. Reidarfjorduras įsikūręs strateginėje vietoje. Antrojo pasaulinio karo metu buvo svarbus sąjungininkų uostas. Senoje kareivinėje veikia karo muziejus.

## Sportas
* Fjardabyggd/Höttur/Leiknir – moterų futbolo ekipa;
* „Fjarðabyggðarhöllin“ stadionas, talpinantis 400 žiūrovų.

## Šaltiniai

## Nuorodos
* Oficiali svetainė
Soidaurkroukuras

**Soidaurkroukuras** () – miestas šiaurės Islandijoje. Didžiausia Vakarų Nordurlando gyvenvietė. Soidaurkroukuras yra svarbus regiono komercijos, paslaugų ir maisto pramonės centras.

Pagrindinės pramonės šakos: žvejyba, pieno gaminiai, lengvoji pramonė bei įvairios paslaugos.

Netoli gyvenvietės yra Soidaurkroukuro oro uostas. Skrydžiai nepastovūs. Artimiausias tarptautinis oro uostas yra Akureirio. Netoliese eina pagrindinė šalies magistralė ().

## Sportas

### Futbolas
* UMF Tindastóll futbolo komanda.
* „Sauðárkróksvöllur“ stadionas, talpa 1 300 žiūrovų.

### Futbolas
* UMF Tindastóll krepšinio komanda.

## Galerija

Ýmislegt 023.jpg
Saudárkrókurchurch2010.jpg


## Šaltiniai

## Nuorodos
* The official webpage for the municipality of Skagafjörður
* Sauðárkrókur Local information
* Tourist webpage for the destination Skagafjörður
* Information for investors and industries
* Nordic Adventure Travel
* Northwest.is
.su

**.su** – aukščiausio lygio Interneto adresų srities valstybės kodas (ccTLD), Tarybų Sąjungai priskirtas 1990 m. rugsėjo 19 d. Nors Tarybų Sąjunga iširo po vos 15 mėnesių, .su ccTLD tebenaudojama ir yra administruojama Rusijos viešųjų tinklų instituto.

## Istorija
Po 1989 m. valstybėms Europoje buvo priskirti keli nauji Interneto domenai, tarp jų .pl (Lenkija), .cs (Čekoslovakija), .yu (Jugoslavija) ir .dd (Rytų Vokietija). Tarp jų buvo ir .su, domenas Tarybų Sąjungai. Iš pradžių, dar prieš dviejų raidžių ccTLD tampant standartiniams, buvo nuspręsta Tarybų Sąjunga suteikti .ussr domeną. Trumpesnį .su domeną pasiūlė tuomet 18 metų turėjęs studentas suomis Petri Ojala. 1991 m. gruodžio 26 d. Tarybų Sąjunga formaliai nustojo egzistuoti, po ko jai priskirtas ccTLD turėjo būti išregistruotas, kaip tai buvo padaryta su Rytų Vokietijos, Čekoslovakijos ir Jugoslavijos ccTLD. Kadangi iki 1993 m. Rusija neturėjo savo ccTLD, .su tebebuvo naudojamas Rusijos reikmėms. 1993 m. Rusijai įregistruotas .ru ccTLD, kuris turėtų pakeisti .su. Senasis .su domenas turėjo būti pašalintas ICANN, tačiau Rusijos Federacijos vyriausybės ir Interneto naudotojų prašymu paliktas.

2001 m. domeno valdytojai paskelbė, jog pradėjo naujų adresų .su domene registravimą, tačiau nėra aišku, ar tai yra suderinama su ICANN potvarkiais. ICANN išreiškė norą .su domeną išregistruoti, o IANA nurodo, jog .su domenas yra šalinamas, nors 2007 m. rugsėjį lobistai paskelbė pradėję derybas su ICANN dėl domeno išsaugojimo, pirmame 2008 m. ketvirtyje adresų registravimas .su domene išaugo 45 %.

## Naudojimas
Domenas buvo skirtas Tarybų Sąjungos institucijoms ir kompanijoms. Nepaisant Tarybų Sąjungos iširimo ir naujų ccTLD registravimo, .su tebėra naudojamas. Daugiausia .su adresų registruota Rusijoje ir Jungtinėse Amerikos Valstijose. Pagal RU-CENTER informaciją, 2010 m. gegužę .su domene registruota per  (.ru domenų yra per 2,8 mln.). Tarp institucijų, naudojančių .su, yra Vladimirą Putiną palaikantis jaunimo judėjimas Naši ir Novorosijos Federacija Rytų Ukrainoje. Kai kurios organizacijos, įkurtos TSRS, taip pat tebenaudoja .su domeną.

Pranešama apie daug .su ccTLD registruotų domenų vykdomų kibernetinių nusikaltimų, kadangi .su registruotų domenų taisyklės yra ganėtinai atlaidžios ir pasenusios. Naujos taisyklės, be kita ko pasiliekančios teisę atjungti žalingus domenus, įvestos 2013 m.

## Šaltiniai

## Nuorodos
* Registracijos .su domene statistika
Wilhelm Hauff

**Vilhelmas Haufas** (; 1802 m. lapkričio 29 d. Štutgarte, Vokietija – 1827 m. lapkričio 18 d.) – vokiečių rašytojas, mokytojas.

Mokėsi Tiubingeno universitete. Dirbo repetitoriumi, mokytoju, o nuo 1827 m. redagavo laikraštį „Morgenblatt“.

1826 m. išleistas V. Haufo pasakų almanachas iš karto buvo pastebėtas ir įvertintas. Tais pačiais metais buvo išleistas ir istorinis romanas „Lichtenšteinas “– vienas geriausių vokiečių istorinių romanų.

1827 m. išleidžiamas jo *Mitteilungen aus Memoiren des Satans bei Phantasien im Bremer Rathskeller*.

Galėjo tapti vienu žymiausių Vokietijos beletristų ir poetų (kai kurios jo lyrinės pjesės tapo liaudies dainomis). Deja, V. Haufas mirė nesulaukęs 25-erių.

Jį vadino Hofmano pasekėju ir mokiniu. Ir jeigu mokytojas pranoko V. Haufą fantazijos giluma, tai mokinys toli lenkė Hofmaną formos išbaigtumu, vaizdinių aiškumu, kalbos grožiu. V. Haufo pasakos pilnos humoro, beje, tinkančio ir suprantamo ir vaikams, ir suaugusiems. Jo istorijos kupinos gyvenimiškų ir psichologinių tiesų.

## Bibliografija
Lietuvių kalba:
* *V. Haufo pasakos: su 30 paveikslų* / mokinių vertimas. – Berlynas : Švietimo m-ja, 1921. – 219 p.
* *Karavanas*: [pasakos] / vertė J. Balčikonis. – 3-as leidimas. – Chicago : Nemunas, [1961?]. – 112 p.
* *Haufo pasakos* / jaunimui atpasakojo St. Češūnas. – Kaunas : A. Ptašeko knygynas, 1938. – 104 p.
* * Pasakos*. – Minskas: Charvest, 2001. – 311 p. [kiti leidimai: 1962, 1956, 1955, 1949, 1925]
* * Aleksandrijos šeikas ir jo vergai* / [vertimas J. Balčikonio]. – 3-iasis leid. – [Chicago] : Nemunas, [1963]. – 93 p.
* *Mažasis Mukas*. – Minskas : Charvest, 2000. – 63 p. [kiti leidimai: 1972]
* *Šaltoji širdis*: pasakos: jaun. mokykl. amž. / vertė J. Balčikonis. – 2-asis leid. – Vilnius : Vyturys, 1989. – 270 p. [1-as leidimas – 1977 m.]
* *Špesarto smuklė*: pasakos / vertė J. Balčikonis. – Vilnius : Plunksna, 1991. – 110 p.
* *Nykštukas Nosis*: pasaka: jaun. mokykl. amžiui / vertė J. Balčikonis. – 2-asis leid. – Vilnius : Knyga, 1991. – 46 p.
* *Kalifas gandras ; Vaiduoklių laivas ; Pasakojimas apie nukirstą ranką*. – Minskas : Charvest, 2000. – 61 p.

## Šaltiniai

## Nuorodos
* Sergejus Boiko. Vilhelmas Haufas: gyvenimo, asmenybės, kūrybos bruožai
SK Cēsis

**Cėsių SK** – Latvijos futbolo klubas  iš Cėsių. 

## Istorija

Sporto Klubas įkurtas 2009 m. Labiau žinomas dėl vyrų ir moterų krepšinio, bei rankinio komandų. Futbole klubas nepuoselėja ambicingų planų, dalyvauja Antros lygos, Vidzemės regiono pirmenybėse. Šiuo metu vyksta miesto stadiono rekonstrukcijos darbai ir tik po to planuojama, kad klubas siektų aukštesnių tikslų.
### 2016
Suburta futbolo ekipa. Debiutavo Antrojoje lygoje.
Vidzemėje savo grupėje užėmė pirmąją vietą. 

Su geriausiomis kitų regionų komandomis dalyvavo finaliniame etape, kur nusileido tik čempionais tapusiai Grobiņas SC. Tarp visų Antros lygos komandų buvo antri. 

Finalo rungtynių ataskaita: 

### 2017
Dalyvavo Antros lygos pirmenybėse. Jose nugalėjo ir pateko į atkrintamąsias varžybas. B grupėje liko antri ir į finalą nepateko.

* Šaltiniai: RSSSF duomenų bazė.

## Spalvinė gama

Spalvos - raudona (vyšninė) ir balta. Raudoni (vyšniniai) marškinėliai, šortai ir raudonos kojinės.

Arba balti marškinėliai, mėlynos kojinės ir šortai.

## Išnašos

## Nuorodos
* facebook paskyra
* RSSSF (Čempionai ir sezonai)
* RSSSf (Taurių laimėtojai)
Kader Abdolah

**Kaderas Abdolahas** (, tikr. , g. 1954 m. lapkričio 12 d.) – persų rašytojas ir poetas.

## Karjera
Gimė 1954 m. Irane (Arake). 1977 m. Kaderas baigė fizikos studijas Teherano universitete. Tais pačiais metais įsijungė į tuometinį kairiųjų aktyvistų pogrindinį judėjimą, nukreiptą prieš šacho valdžią. 1988 m. nusprendė palikti gimtąjį Iraną ir pasiprašė politinio prieglobsčio Nyderlanduose. Savo literatūriniu pseudonimu pasirinko dviejų savo žuvusių draugų vardus. Autorius publikuoja savo darbus olandų kalba.

## Kūryba
2000 m. pasirodė Kadero romanas „Mano tėvo užrašų knygelė“, kurioje dviejų pagrindinių personažų gyvenimais pasakojama visos Irano šalies istorija. Poetine ir turtinga kalba autorius nagrinėja glaudų tėvo ir sūnaus santykį, per kurį atsiveria šalies kultūra, tradicijos ir įvairios laikmečio aktualijos.

## Bibliografija
;lietuvių kalba:
* *Mečetės namai*: romanas/ iš olandų k. vertė Birutė Mumėnaitė. – Vilnius: Baltų lankų leidyba, 2010. – 405 psl.
* *Mano tėvo užrašų knygelė*: romanas/ iš olandų k. vertė Saulė Rygertaitė. – Vilnius: Baltų lankų leidyba, 2011. – 302 psl.
Joseph Henri Boex

**Žozefas Anri Beksas** (, 1856 m. vasario 17 d. – 1940 m. vasario 15 d.) – prancūzų rašytojas.

## Karjera
Gimė Briuselyje 1856 m. Kai kada pasirašinėjo Roni (Rosny), Vyresniojo pseudonimu. Iki 1909 m. rašė daugiausia kartu su broliu Fransua, o vėliau pasirašinėdavo pseudonimais kiekvienas atskirai – R. Vyresnis – Žozefas Anri ir R. Jaunesnysis – Fransua Anri. Aprašomų įvykių vaizdavimui naudojo tuo laiku paplitusį literatūrinį-natūralistinį modernaus rašytojo E. Zolia vaizdavimo stilių. Beksas Žozefas Anri mirė Paryžiuje 1940 m. vasario mėn. 15 d.

## Kūryba
Kūriniuose aprašė Prancūzijos skurdžių gyvenimą – „Nelas Gori iš gelbėtojų kariuomenės“ (1886), nusigyvenusių valstiečių likimą – „Auka“ (1887), literatūrinės bohemos gyvenimą – „Termitas“ (1890), gydytojų darbą – „Nesutramdomoji“ (1895), „Po našta“ (1906), „Škvalai“ (1912). kūriniuose, kurie atspindi žemesniųjų, nuskurdusiųjų žmonių gyvenimą, galima aiškiai pajusti rašytojų užuojautą ir simpatijas tiems žmonėms, tačiau gerovė, jų manymu, turinti ateitį be revoliucinių pertvarkymų, tik naudojant taikių reformų būdą. Tokie kūriniai yra „Dvipusis“ (1887), „Paliepiamasis gerumas“ (1894), „Žuvusios sielos“ (1899). Labiausiai skaitomi brolių parašyti romanai buvo tie, kuriuose vaizdavo pirmykščių žmonių gyvenimą: „Vamirek“ (1892), „Grobuonis – gigantas“ (1920), „Kova dėl ugnies“ (1911) ir kiti.

## Bibliografija
;Vertimai į lietuvių kalbą:

* Žozefas Anri (Vyresnysis) Roni / *Kova dėl ugnies.* – Kaunas : Slenksčiai, 1994. – 150 p.
* Ž. Roni / *Kova dėl ugnies.* – Kaunas : Valst. grož. lit. l-kla, 1947. – 201 p.
Trys tigrai prieš tris tigrus

**Trys tigrai prieš tris tigrus** () – 1977 m. Italijoje sukurta komedija, sudaryta iš trijų nesusijusių epizodų.

## Turinys

Pirmoji dalis.
Kunigas donas Čimbolano bažnyčios vyresnybės pavedimu turi susitikti su protestantų pastoriumi ir tuo prisidėti prie galimo abiejų bažnyčių susijungimo, tačiau viskas pakrypsta priešinga linkme, kuomet po eilė nesusipratimų donas apkaltinamas bandymu suvilioti pastoriaus žmoną.

Antroji dalis.

Oskaras – iš kalėjimo pabėgęs nusikaltėlis, kuriam sugauti policija pasitelkia masalą – gražią aktorę, apsimetusią grafiene. Ši jį suvilioja atvykti į atokų dvarą, kuriame jau laukia policija ir slapta kamera realybės šou filmuojanti komanda.

Trečioji dalis.

Teisininkų įmonės vadovas, norėdamas atsikratyti įkyria kliente, norinčia surinkti vyro neištikimybės įrodymus, užduotį patiki nevykėliui advokatui Skorciui. Jie skrenda lėktuvu, norėdami padaryti kompromituojančias nuotraukas, tačiau lėktuvą pilotuojanti klientė nualpsta ir advokatui tenka pačiam sėsti už šturvalo.

## Pagrindiniai aktoriai
: *Aktorius – vaidmuo*
* Renato Pozzetto – donas Čimbolano
* Cochi Ponzoni – tėvas Džo Martini
* Kirsten Gille – Diana
* Corinne Clery – vienuolė
* Enrico Montesano – Oskaras
* Dalila Di Lazzaro – grafienė Lukrecija
* Paolo Villaggio – advokatas Skorcis
* Anna Mazzamauro – Džada
* Daniele Vargas – advokatas Berčelis
* Gabriella Giorgelli
Mergina prie ežero

**Mergina prie ežero** () – 2007 m. Italijoje sukurta kriminalinė drama.

## Turinys

Nedideliame šiaurės Italijos miestelyje dingsta šešiametė mergaitė. Jos beieškant, prie atokaus ežero randamas jaunos merginos Anos kūnas. Nusikaltimas pavedamas komisarui Sancio, kuris kartu su iš to paties miestelio kilusiu kolega pradeda apklausinėti vietinius gyventojus. Jiems sunkiai sekasi nustatyti nusikaltimo motyvus, nes merginos kūnas neturi išorinių smurto požymių, o pati mergina, kaip paaiškėja, sirgo nepagydoma liga. Atsiranda kelios galimos versijos: jos buvęs vaikinas; šio tėvas, nemėgęs merginos; vyras, galimai turėjęs su mergina romaną, tačiau kiekviena jų turi trūkumų, kuriuos komisarui tenka išnarplioti…

## Pagrindiniai aktoriai
: *Aktorius – vaidmuo*
* Toni Servillo – komisaras Sanzio
* Anna Bonaiuto – komisaro žmona
* Denis Fasolo – Roberto
* Nello Mascia – Alfredo
* Heidi Caldart – Silvija
* Alessia Piovan – Ana
* Valeria Golino – Kjara
* Marco Baliani – Nadalis

## Apdovanojimai
Viandenas

**Viandenas** () – komuna šiaurės rytų Liuksemburge, turi miesto statusą. Priklauso Eslingo regionui. 1918 gyventojų (2016 m. duomenys). Viandeno kantono centras. Įsikūręs netoli pasienio su Vokietija, Ūro upės slėnyje. 47 km nuo Liuksemburgo miesto.

## Istorija
Rašytiniuose šaltiniuose pirmą kartą paminėtas 698 m., kaip *Viennensis*.


Vianden castle.jpg|Viandeno pilis
Vianden stadhous.jpg|Miesto rotušė


## Miestų partnerystė
*  Kompjenė, Prancūzija

## Nuorodos
* Viandeno pilis
Vinterio dėsnis

**Vinterio dėsnis** – baltų ir slavų kalbų fonetikos ypatybė, kurios dėsningumus 1978 m. savo straipsnyje aprašė vokiečių kalbininkas Verneris Vinteris. Šis dėsnis teigia, kad indoeuropiečių prokalbės (ide.) trumpieji balsiai */e/, */o/ (> baltų prok. */a/), */a/  slavų prok. */o/), */i/ ir */u/ prieš neaspiruotus skardžiuosius sprogstamuosius priebalsius pailgėjo ir įgijo kylančią akūtinę priegaidę.

R. Sukac manymu, Vinterio dėsnis galioja dar ir albanų kalboje.

## Veikimo atvejai
Vinterio dėsnis atsiskleidžia, sakykime, šiuose pavyzdžiuose:
* Ide. *sed- 'sėdėti' (iš čia , , , ) > baltų ir slavų prokalbių *sēstei ( ,  (su dėsningai panaikintomis geminatomis *dt > *st; bažnytinės slavų kalbos ir slavų prokalbės jatis /ě/ atspindi ide. ir baltų prok. */ē/).
* Ide. *h₂ebl- 'obuolys' (iš čia , ) > baltų prok. *ābōl-, slavų prok. *āblu- > , , , ,  ir t. t. (ilgainiui slavų prokalbėje ide. ilgieji /*ā/ ir /*ō/ sutapo į vieną /*a/, o trumpieji /*a/ ir /*o/ – į vieną /*o/).

Kadangi prieš ide. paprastuosius */b/, */d/, */g/, */gʷ/ Vinterio dėsnis veikė, o prieš aspiruotuosius */bʰ/, */dʰ/, */gʰ/, */gʷʰ/ – ne, daroma prielaida, kad baltų ir slavų prokalbėse šis dėsnis ėmė galioti tada, kai ide. */bʰ/, */dʰ/, */gʰ/, */gʷʰ/ jose dar nebuvo sutapę su paprastaisiais skardžiaisiais sprogstamaisiais */b/, */d/, */g/.

Pradinė Vinterio dėsnio formuluotė buvo tokia, kad balsiai prieš ide. neaspiruotuosius skardžiuosius sprogstamuosius priebalsius reguliariai ilgėja bet kokioje padėtyje. Nors gana daug pavyzdžių šią formuluotę patvirtina, vis dėlto yra didelis skaičius jos neatitinkančių atvejų: pavyzdžiui,  'kaugė' < ide. *stógos,  'vanduo' < ide. *wódr̥*. 1994 m. kroatų kalbininkas Rankas Matasovičius pasiūlė Vinterio dėsnio pataisas, pagal kurias jis galioja tik uždaruosiuose skiemenyse. R. Matasovičiaus papildytas Vinterio dėsnis buvo taikomas 1998–2001 m. išleistame indoeuropiečių prokalbės veiksmažodžių žodyne (). Kitus Vinterio dėsnį ribojančius atvejus nagrinėjo F. Kortlandt, N. Shintani, J. Rasmussen, V. Dybo ir Holst.

## Kritika
Ne visi baltų ir slavų kalbų istorinės kalbotyros specialistai pripažįsta Vinterio dėsnį. S. Patri (2006 m.), ištyręs šiam dėsniui nepaklūstančius atvejus, priėjo prie išvados, kad tai iš viso net ne dėsnis. Pasak jo, šio dėsnio išimčių tiek daug ir jos tokios skirtingos, kad neįmanoma padaryti jokio fonologinio apibendrinimo.

## Išnašos

## Literatūra
* Roman Sukac, Introduction to Proto-Indo-European and Balto-Slavic Accentology // Cambridge Scholars Publishing, 2013, p.169
* 
* 
* 
* 
* 
* 
* 
* 
*
Rusai ateina! Rusai ateina!

**Rusai ateina! Rusai ateina!** () – 1966 m. JAV sukurtas filmas, pašiepiantis Šaltojo karo nuotaikas, baimes ir išankstinį žmonių nusistatymą kitos šalies atžvilgiu.

Juosta buvo nominuota keturiems Oskaro apdovanojimams.

## Siužetas

Sovietų povandeninis laivas nukrypsta nuo kurso ir užplaukia ant seklumos prie Glosterio salos Masačiusetse. Grupė iš 9 jūreivių patraukia į salą, ieškodami lyno, kad galėtų nutempti laivą, kol jų nesusekė amerikiečių kariuomenė. Nors ir bando maskuotis, gyventojai netrukus supranta susidūrę su rusais ir saloje kyla panika, kad prasidėjo priešų invazija…

## Pagrindiniai aktoriai
: *Aktorius – vaidmuo*
* Carl Reiner – Voltas
* Eva Marie Saint – Elspet
* Alan Arkin – leitenantas Rozanovas
* Brian Keith – policijos viršininkas Matoksas
* Jonathan Winters – Normanas
* Paul Ford – Fendalas
* Theodore Bikel – rusų kapitonas

## Pagrindiniai apdovanojimai
* Oskaras – geriausias filmas (nominacija)
* Oskaras – geriausias aktorius (A. Arkin) (nominacija)
* Oskaras – geriausias scenarijus (W. Rose) (nominacija)
* Oskaras – geriausias montažas (nominacija)
* Auksinis gaublys – geriausias filmas
* Auksinis gaublys – geriausias aktorius (A. Arkin)
* Auksinis gaublys – geriausias naujas aktorius (J. P. Law) (nominacija)
* Auksinis gaublys – geriausias naujas aktorius (A. Arkin) (nominacija)
* Auksinis gaublys – geriausias scenarijus (nominacija)
* BAFTA – geriausias naujas aktorius (A. Arkin) (nominacija)
* Laurel apdovanojimas – geriausia komedija (nominacija)
* Laurel apdovanojimas – geriausias aktorius (A. Arkin) (nominacija)

## Šaltiniai
Deklaruotinų daiktų nėra

**Deklaruotinų daiktų nėra** () – 2010 m. sukurta komedija.

## Turinys

Rubenas – belgas muitininkas, nekenčiantis prancūzų ir kiekviena proga besistengiantis juos pažeminti. Matijas – jo oponentas prancūzas, dirbantis kitoje sienos pusėje ir su kolegomis laikantis Rubeną kvailiu. Dar daugiau, Matijas jau metai paslapčia susitikinėja su Rubeno seserimi Luiza, tačiau, žinodamas šios šeimą ir jos nuostatas prancūzų atžvilgiu, bijo demonstruoti savo jausmus.

1993-ųjų sausio 1-ąją naikinamos sienos tarp Europos valstybių ir muitininkai priversti keisti darbo metodus. Vienas jų: mobilūs muitinės ekipažai, sudaryti iš abiejų šalių pareigūnų. Kuomet sudaromas pirmasis toks ekipažas ir belgai į jį deleguoja Rubeną, Matijas pasisiūlo savanoriu, tikėdamasis su juo susidraugauti, pelnyti palankumą ir galiausiai pasakyti tiesą apie save ir Luizą.

## Pagrindiniai aktoriai
: *Aktorius – vaidmuo*
* Benoît Poelvoorde – Ruben Vandevoorde
* Dany Boon – Mathias Ducatel
* Karin Viard – Irène Janus
* François Damiens – Jacques Janus
* Julie Bernard – Louise Vandevoorde
* Zinedine Soualem – Lucas Pozzi
* Nadège Beausson-Diagne – Nadia Bakari
* Philippe Magnan – Mercier